sou · GNB396d2 · 2000-01-01 00:00:00 — Både klientutstyr og vertsmaskiner vil ha sterke innebyggede redigeringsverktøy som integrerer og tilrettelegger informasjon av ulike slag fra flere kilder til den form som søkerens kontekst og personlige ønsker krever. Lett tilgang til aktuell og relevant informasjon vil stimulere innbyggerne til sterkere samfunnsengasjement. De politiske prosesser vil gå raskere og mer i takt med velgernes oppfatninger gjennom interaktive prosesser mellom politiske representanter og deres velgere. Næringslivet vil gjennom tilgjengelig informasjon få større innsikt i sin markedssituasjon og bli mer tilpassingsdyktig. Når kjøperen ikke har behov for å se varen eller være tilstede for å nytttiggjøre seg tjenesten, vil de fleste økonomiske transaksjoner bli gjennomført over nettet. Interaktiv informasjonsutveksling vil prege samfunnsstrukturen. Løpende samarbeidkontakt over ubegrensede distanser vil være vanlig ved hjelp av multimedia som tekst, audio og video. Samarbeid i virtuelle grupper og arbeid utenfor oppdragsgivernes fysiske lokaler vil bli presset frem av effektivitetshensyn, ressursbegrensninger og av miljøhensyn. Kontakt blant medlemmer i ulike interessegrupper vil utvikles uavhengig av avstand. Undervisning på lavere trinn vil forsatt foregå i gruppe-/klasserom i nærmiljøet sålenge læringen krever mellommenneskelig kontakt, men den vil bli supplert av økende støtte fra undervisningsstoff og –verktøy på nettet. En betydelig del av den høyere undervisning og studier vil foregå som interaktiv fjernundervisning over nettet og tillate personlige tilpassede utdanningsstier og hastighet i kunnskapsoppbyggingen. Mulighetene for videre- og etterutdanning vil øke og bidra til at arbeidstakerne kan være bedre oppdaterte på sine områder. Ideen om livslang læring vil realiseres. Generelt vil utdanningsstoff være tilgjengelig for å hentes ned over nettet. En økende del av underholdning vil flyttes fra kino, sportsarena og teater til hjemmet. De fleste aktiviteter vil legge igjen elektroniske spor og skape personvernsproblemer. De spor som registreres vil bidra til økt risiko for misbruk, men vil på den annen side også kunne medvirke til bekjempelse av kriminalitet. Omfattende og vel overveiede regelverk for å regulere organisasjon, tilgjengelighet og formidling av informasjon vil derfor bli en av fremtidens mest krevende politiske oppgaver. Tilgang til informasjon vil bli overveldende i brukervennlige informasjonsvarehus for standard informasjon som ved hjelp av sterke søke- og editeringsverktøy vil lete frem ønsket informasjon fra mange kilder på forespørsel. Informasjonsproduktene vil få alternative presentasjoner som vil spenne fra tradisjonell tekst, grafikk inklusive 3D, lyd og video. Brukerne vil enten få den presentasjonsform som synes mest hensiktsmessig for deres bruk eller vil kunne velge presentasjons- form. På linje med andre økonomisk varer og tjenester vil informasjonen få en markedsverdi bestemt av tilbud og etterspørsel. 3.2Etterspørsel og bruk av statistiske produkter Figur 2 illustrerer hvordan vi kan tenke oss den offisielle statistikkproduksjonen i horisonten knyttet opp til lovverk, datakilder og brukere av produktene, og hvordan statistikkprodusentene systematisk får feedback fra brukere og markedet som påvirker det statistiske begrepssystem, det regulerende lovverk og produksjonsplaner. Den offisielle statistikkproduksjon vil i likhet med alle andre informasjons- prosesser, bli en økonomisk aktivitet med omfang bestemt av sin inntjeningsevne og driftskostnader. For statistikkprodusenten vil tekniske og samfunnsmessige utvikling frem til den overskuelige horisont ha flere konsekvenser. Det vil bli færre utpregede brukere av statistikk, de vil bli brukere av informasjon hvor statistikk vil være en av flere komponenter. Brukerene vil ha liten interesse for hvem de enkelte komponenter i et budskap kommer fra sålenge kvaliteten er tilfredstillende. På samme måte som andre produkter og tjenester, vil brukerne assosiere informasjonsprodusentene med produktenes kvalitet. Offisiell statistikk er i dagens svenske lovgivning knyttet til bestemte slag av statistisk informasjon. I fremtiden vil offisiell statistikk kunne sammenlignes med et varemerke som garanterer statistisk kvalitet. Offisiell statistikk vil særlig være fokusert på samfunnsbestemte oppgaver fastlagt i det generelle regelverket for informasjonsformidling og finansiert gjennom offentlige bevilgninger. opgavene vil omfatte de offentlige myndigheters oppgaver og fri informasjonsformidling om samfunnets tilstand og utvikling. vil gi de offisielle statistikkprodusentene eksklusive rettigheter til å samle inn, bearbeide og formidle bestemte typer av informasjon som krever behandling av konfidensielle opplysninger. Begrunnelsen for å gi statistikkprodusentene eksklusive rettigheter til å samle inn konfidensielle data fra administrative kilder og direkte, vil være at informasjon om samfunnsutviklingen ofte forutsetter behandling av konfidensielle data. Denne type av statistisk informasjon vil få økende betydning i et samfunn hvor trivsel for alle vil være en sentral målsetting. Det vil bli alminnelig politisk enighet om at samling av disse oppgaver i et offisielt statistikksystem underlagt streng offentlig kontroll vil innebære minst risiko for misbruk. Fordi det vil være naturlig å knytte de offisielle statistikkprodukter til annen samfunnsorientert statistikk, vil de offisielle statistikkprodusenter også tilby andre statistikkprodukter og -tjenester i konkurranse med andre produsenter. Blant de som vil etterspørre informasjon hvor offisiell statistikk inngår kan vi sondre mellom brukergrupper med følgende forventede orientering: Nasjonale myndigheter: Statistikk om nasjonale og internasjonale forhold. Regionale myndigheter: Stedfestede sosio-økonomisk statistikk. Næringsliv: Nasjonal og internasjonal stedfestede statistikk. Interessegrupper: Detaljert statistikk om befolknings- Nyhetsmedia: Statistikk om endringer. Undervisning: Oppdatert statistikk om nasjonale og internasjonale samfunn. Forskning: Anonymiserte mikrodata Publikum: Orienterende statistikk om samfunnet tilstand og utvikling. Det er rimelig å forvente at hovedtyngden av brukerne i fremtiden ikke vil henvende seg direkte til den offisielle statistikkprodusent, men henvende seg til informasjons-varehus for å få mer vanlige typer av informasjon eller til informasjon-smeglere for å få spesiell informasjon. Det vil i første ledd være disse som vil statistikkprodusentenes vesentligste kunder. Etterhvert som offisiell statistikk blir mer etterspurt i flere grupper, vil etterspørselen trekke i følgende hovedretninger: Detaljerte faggruppering: Avanserte analyseverktøy for å følge med i utviklingen og støtte opp om beslutningsprosessene vil større krav til statistikk om mer detaljerte faglige grupperinger. Stedfestet informasjon: Regionale myndigheter og næringsliv vil bli mer interessert i å få fastlagt hvor ressurser finnes og utvikling foregår. Etterspørsel av informasjon om spesielle stedfestede områder vil bli viktig, men vil også skape problemer. Internasjonal kompatibilitet: Med økende mobilitet og informasjonsutveksling vil avhengigheten mellom og interessen for andre land tilta. Markedene vil i økende grad bli internasjonale. Behovet for å være vel orientert vil øke og føre til voksende krav til og etterspørsel etter komparativ internasjonal statistikk. Informasjon om utvikling: En stor del av den tradisjonelle statistikk har vært knyttet til periodiske undersøkelser. Fremtidens statistikk vil i langt større utstrekning være orientert mot å belyse utvikling, endring i og mellom ulike grupper. Som all annen informasjon, vil også statistikkproduktene presenteres på flere ulike måter som tekst, tabeller, grafer av forskjellige slag, tale og video. Det vil knytte seg tap til ikke å være orientert eller mangle kunnskap i fremtidens informasjonssamfunn. Offisiell statistikk vil derfor få økonomisk verdi og brukerne vil etterspørre statistiske informasjons- produkter for å unngå de tap som knytter seg til uvitenhet. Produktene vil bedømmes etter sin kvalitetsdeklarasjon og den tiltro produsentene opparbeider som statistikkleverandører. Statistikk- produsenten må vokte seg for å deklarere bedre kvalitet enn produktene holder fordi markedet vil lære hvilke produsenter som leverer produkter i samsvar med sine deklarasjoner. Allerede i midten av det 19. århundrede gjorde statistikerne sine produkter sammenlignbare gjennom bruk av de statistiske standarder. Fra internasjonale organisasjoner har arbeidet med å gjennomføre og tilby internasjonal statistikk etterhvert fått store dimensjoner i form av regionale og globale statistiske organisasjoner. Behovet for å se statistisk informasjon i en videre kontekst krever at de enkelte deler kan integreres med hverandre og med annen informasjon. I hvert nasjonalt miljø vil det derfor være et sentralt koordinerende statistikkorgan med hovedansvar for å utvikle og formidle statistiske begrepssystemer og standarder i internasjonalt samarbeid med hverandre. I en verden uten informatiske grenser sterkt påvirket av IT vil det være voksende behov for felles internasjonal standardisering av begreper og prosesser for å kunne få sammenlignbare produkter. Den konkrete fremstilling av de offisielle statistiske produkter vil være distribuert til de organer som har de beste faglige og metodiske forutsetninger for å produsere de enkelte deler av den offisielle statistikken. Hvor produksjonen fysisk foregår vil være av underordnet betydning. Tilbudet av produktene vil omfatte mer metainformasjon for å tilfredstille kravene om brukervennlighet og innsikt, og bli distribuert gjennom forskjellige kanaler. av produktene vil samles og tilbys fra nettverk av store nasjonale og internasjonale informasjonsvarehus og -meglere. Det vil være spesielt utviklede verktøy for å finne og integrere statistikk fra ulike kilder og tilrettelegge denne for den faktiske etterspørsel. For å dekke globale informasjonsbehov, vil såvel nasjonale statistikkprodusenter som nasjonale/regionale informasjonsvarehus og - meglere være knyttet sammen i globale leverandørnettverk. (Figur 2: Den fremtidige offisielle statistikkproduksjon og dens omgivelser) 3.3Produksjon av offisielle statistiske produkter Den statistiske informasjon vil komme fra mange kilder. Etterhvert som statistisk informasjon får en markedsverdi vil kommersielle statistikk- produsenter etablere seg og konkurrere med de offisielle produsenter om å levere statistisk informasjon [Franchet 1994]. En viktig del av den statistiske informasjon som samfunnet vil ha behov for vil imidlertid kreve adgang til mikrodata fra administrative registre, og gjennomføring av spesiell datainnhenting med hjemmel i oppgaveplikt. Disse rettigheter supplert med strenge plikter om behandling av data, vil være fastlagt ved lov og delegert til det offisielle statistikksystem. Produksjon av slik statistikk vil kreve en innsikt som svært ofte vil være knyttet til utøvelse av andre administrative myndighetsoppgaver. Det er rimelig å anta at produksjonen av offisiell statistikk vil ligge tilrette for betydelig distribusjon til og spesialisering i samarbeidende statistiske produsenter knyttet til flere offentlige myndigheter. Disse produsenter vil samlet utgjøre det offisielle statistiske system. På den annen side vil lovhjemlet innhenting av data utelukkende for statistiske formål og samkjøring for statistiske formål av mikrodata fra flere administrative registre som ansees som konfidensielle, foregå i hos en sentral statistisk produsent med disse oppgaver som særlige ansvar. Det er naturlig at produsent også har ansvaret for utvikling, vedlikehold og bruk av statistiske databaser bygget på slike mikrodata fra flere kilder med tilhørende formidling. I vår horisont vil endel av det som nå faller inn under offisiell statistikk bli produsert utenfor det offisielle statistikksystemet. Det vil være andre produsenter som finner det regningssvarende å innhente egne data og videreforedle data fra de offisielle produsentene og utføre disse oppgaver mer effektivt enn det offisielle statistikksystemet. Når den statistiske informasjon får en klar markedsverdi, må vi derfor forvente et marked med konkurranse mellom flere produsenter som utnytter spesiell kompetanse og sikrer seg markedsledelse på flere . De offisielle statistikkprodusentene vil på sin side som særlige fortrin -databaser med historiske statistikk utviklet fra administrative registre, -adgang til ad hoc å utnytte administrative mikrodata innsamlet av offentlige, -rett til å innkreve informasjon fra publikum for statistiske formål, -oppgavegivernes tillit på grunn av lovbestemt plikt til konfidensiell behandling, -statistisk opplysningsplikt til publikum offentlig finansiert. En betydelig del av den offisielle statistikkproduksjonen vil være basert på mikrodata samlet inn for andre formål enn statistiske av offentlige myndigheter. Som følge av IT-utviklingen, vil denne innsamling i økende grad bli hendelsesorientert, det vil si registrering vil foregå når de aktuelle hendelser inntreffer, ikke retrospektivt som registrering av hvilke hendelser som har inntruffet under en gitt periode eller som periodisk statusregistrering. Kontinuerlig registrering av administrative data vil gi grunnlag for kvalitetsmessig bedre statistikk fordi grunnmaterialet kan oppdateres frem til den konkrete etterspørsel inntreffer. Selv om en hoveddel av den offisielle statistikkproduksjonen vil produseres fra registreringer for andre formål, vil det alltid være forhold som krever spesielle statistiske observasjoner og hvor de offisielle statistikkprodusenter om nødvendig gjør bruk av sin lovgitte rettighet til å hente inn opplysninger direkte fra de statistiske enheter i de grupper som er i fokus. En del av innsamlingen vil kunne foregå automatisk etter avtale. Det vil inngås avtaler direkte med oppgavegivere om å legge inn standard rutiner i deres IT-systemer som automatisk overvåker og registrerer de transaksjoner som statistikkprodusentene har behov for og videresender disse til statistikkprodusentene uten annen medvirkning fra oppgave- giverne. Når data fra mange kilder integreres, er det særdeles viktig at komponentene er logisk avstemt så langt som mulig. Det gjelder både når statistiske data settes sammen, og når de settes sammen med data av annet slag. Statistikkprodusentens aktive medvirkning i det internasjonalt samarbeid om utvikling av standardiserte begrepssystemer som reflekterer den virkelige verden på en hensiktsmessig måte, vil sikre globale sammenligninger. Det vil være viktig at bruk av begrepsstandardene følges opp nasjonalt. vil være et kontinuerlig ansvar for det offisielle statistikksystemet. Metadata, begreps-, prosess- og andre bruksbeskrivelser av statistiske data, vil være like viktige som numeriske statistiske data for å gi statistisk informasjon. Tidlig på 1990-tallet ble det allminnelig forståelse for at systematisk registrering og tilrettelegging av metadata var like nødvendig som utarbeiding av de statistiske tall. I et fremtidsperspektiv vil vi se et voksende formalisert statistisk metadatasystem som bearbeides like intensivt som den numeriske part og gir grunnlaget for fleksibel og effektiv integrering av mikro-, makro- og metadata til et etterspurte statistisk informasjonsprodukt. Et siste, men ikke minst viktig, aspekt som vil karakterisere et statistisk produkt i et statistisk konkurransemarked er kvalitetsdeklarasjonen. Kvalitet i denne sammenheng er et vidt begrep som gir uttrykk for hvor godt statistikktilbudet tilfredstiller et brukerbehov. Det favner således om både produktets relevans og aktualitet såvel som dets nøyaktighet. Kvalitetsdeklarasjonen vil inngå som en naturlig og standard komponent i et produkts metainformasjon og gi et grunnlag for brukerne til valg mellom alternative informasjonstilbud. 3.4 Interaksjon mellom brukere og produsenter Forventede statistikkbehov og -formidling. Markedskunnskap vil bli viktig for fremtidens offisielle statistikk- produsent. Den forventede konkurranse vil kreve at statistikkprodusenter må være lydhøre for brukernes behov for statistisk informasjon i nåtid og fremtid. Statistikkprodusentene må både gå aktivt ut og hente inn informasjon om hvilke problemer brukerne forventer skal bli statistisk belyst i fremtiden, og selv gjøre prognoser om behovsutviklingen fordi statistikkproduksjonen er tidkrevende og svært ofte først gir resultater etter at en utvikling har vært observert over en periode. Innhentingen av behovsdata fra markedet vil både kreve videre begrepsutvikling for å få beskrevet nye fenomener tilfredstillende og verktøy for å bearbeide de markedsdata som blir samlet inn. I det fremtidige samfunn med sterkt utviklede globale kontakter, vil det komme klart frem at brukerne for mange formål vil ha behov for internasjonal statistikk som tillater sammenligninger mellom forhold i ulike land. En betydelig del av fremtidige behov vil synliggjøres som etterspørsel rettet mot internasjonal statistikk hvor den enkelte statistikkprodusent bare vil bli en av flere medvirkende leverandører som illustrert i Figur 3. I figuren viser de stiplede linjene hvordan mikrodata samles inn fra oppgavegiverne, mens de heltrukne linjer viser hvordan statistikkproduktene flyter ut til brukerne langs forskjellige veier. Doble linjer viser hvordan brukernes beslutninger tilslutt påvirker samfunns- utvikling. (Figure 3: Den offisielle statistikkproduksjon i internasjonalt perspektiv) For en statistikkproduksjon som må tilpasses etterspørselen i markedet, vil også markedsføring av statistikkproduktene kreve vesentlig mer oppmerksomhet av statistikkprodusentene enn hva som var nødvendig for en statistikkproduksjon i hvor noen få store dominerende brukere på forhånd har bestemt og betalt for hva som skal produseres. En viktig komponent i markedføringen av offisielle statistikkprodukter vil være de muligheter som fremtidens elektroniske reklame vil by på. Med den mengde av informasjon som vil tilbys i et informasjonssamfunn, må den offisielle statistikkprodusent regne med å være en aktiv markedsfører, synliggjøre og fremheve både anvendelse- smuligheter og kvaliteten av sine produkter. i før nye statistikk- produkter vil foreligge og kunne leveres vil statistikkprodusentene måtte annonsere sine produkter. Etterspørsel etter de offisielle statistikkprodukter vil avhenge av kvalitets-deklarasjonenes pålitelighet. Tilbakemelding fra brukerne vil være den viktigste kilde for statistikkprodusentene for å evaluere påliteligheten av egne kvalitetsprediksjoner og gjøre nødvendige tilpassninger. Mens det i varemarkedet kan gis returrett når en vare ikke holder den kvalitet som er lovet, er kvalitetsbedømmelsen av informasjonsprodukter så komplisert at returrett neppe lar seg gjennomføre. Ofte vil kvalitets- svikt ikke komme tilsyne før den er lagt til grunn for beslutninger og det vil være for sent å søke etter alternativ informasjon. Statistikkmarkedet i horisonten vil derfor være avhenge av en kontinuerlig tilbakemelding fra brukerne om deres erfaringer med statistikkproduktene for å bygge opp og beholde brukernes tillit. Går vi tilbake til Figur 2 er denne tilbakemelding illustrert ved stiplede linjer. 4.Mål og strategi for statistikkproduksjon I dette avsnittet skal vi skissere noen av de tiltak som må gjennomføres for å møte de utfordringer som visjonene i de foregående avsnitt gir. 4.1Statistikkmarkedet, struktur og konkurranse Forberede statistikkproduksjonen på et konkurransemarked De offisielle statistikkprodusenter må på kort sikt forberede seg på at produksjon av statistisk informasjon i fremtiden ikke vil bli forbeholdt de tradisjonelle produsenter. Som på andre som tradisjonelt har vært forbeholdt offentlige organer vil også statistikkproduksjon bli åpen for de som ønsker å investere i nødvendig kompetanse, tekniske ressurser og data. Den offisielle statistikkprodusent må forberede seg til å identifisere sine komparative fortrinn. Kompetanse og tekniske ressurser vil kunne kjøpes av private statistikkprodusenter. Det offisielle statistikksystemet må identifisere til hvilke det har eksklusiv eller spesiell adgang til grunndata, på hvilke det har spesielle rettigheter på grunn av konfidensialitet og på for hvilke statistikkprodukter det har spesiell markedsføringsplikt. På hvor de offisielle statistikkprodusentene på linje med kommersielle konkurrenter, kan det også bli spørsmål om statistikk- produsentene har spesielle kompetansefortrinn som gjør dem konkurransedyktig både når det gjelder innsamling, bearbeiding og formidling, eller om de med fordel kan overlate eller sette bort deler av produksjonen til produsenter utenfor det offisielle statistikksystemet. ut et offisielt statistikktilbud må statistikkprodusentene være innstilt på at mange sluttbrukerne vil henvende seg til informasjonsvarehus eller -meglere som videreselger informasjon av alle slag og i alle kombinasjoner. Statistikkprodusentene må derfor arbeide for å bygge ut et offisielt statistikktilbud og få avtaler med de virksomheter som etablerer seg for å selge og formidle spesielle sluttbrukere vil ha fordeler av å få produktene direkte fra de offisielle statistikkprodusentene. 4.2Lov om offisiell statistikk Revidere loven om offisiell statistikkproduksjon Gjeldende lov er Lag (1992:889) om den officiella statistiken. er supplert med Förordning (1992:1668) om den officiella statistikken. regelverk definerer offisiell statistikk ved en liste som oppdateres etter behov. For bedre å få understreket hva offisiell statistikk er og hvorfor ansvaret for denne må gis til det offisielle statistikksystemet, bør loven revideres slik at den definerer offisiell statistikkproduksjon som nødvendige virksomhet for å -produsere statistisk samfunnsinformasjon for offentlig undervisning, folkeopplysning og utøvelse av offentlige myndigheters oppgaver, -koble konfidensielle data innsamlet for andre formål av offentlige myndigheter med sikte på produksjon av statistisk informasjon, -innhente oppgavepliktige data for statistiske formål, -produsere statististisk informasjon fra databaser bygget på konfi- densielle mikrodata. synes det rimelig at ansvaret for den offisielle produksjonen kan være fordelt på flere produsenter avhengig av faglig kompetanse, men at en sentral statistikkprodusent gis ansvar for å -utvikle statistiske standard begrepssystemer, herunder register- strukturer. -samarbeide med tilsvarende utenlandske organer om felles standarder, -overvåke bruk av vedtatte begrepssystemer. Det sentrale organ bør også ha ansvar for å samle de offisielle statistikkprodusenter som faggruppe og være gruppens felles talerør. Statistikkprodusentene må i et lengere tidsperspektiv være forberedt på at lovgivningen må oppdateres og tilpasses de nye betingelser som en informatisk samfunnsutvikling vil kreve. 4.3 Kontinuerlig oppdatering av statistikkproduksjon Utrede hvilke statistikkbehov som administrative data kan dekke I de senere år har ideen om en arkiv- eller registerbasert statistisk- produksjon fått ny næring [Statistik 1994, 1996a og 1997]. Drivkraften bak denne trend har vært den teknologiske utvikling og målsettingen om en omfattende og effektiv offisiell statistikkproduksjon med høy kvalitet. I stadig flere sammenhenger ser vi at spørsmålet fremmes om hvordan vi best kan nyttiggjøre oss de omfattende mengder av mikrodata som offentlig myndigheters administrative registreringer representerer. Et nært mål for den offisielle statistikkprodusent vil være å identifisere hvilke administrative data som kan utnyttes statistisk, hvordan de kan harmoniseres og hva som kan gjøres for å skape et økonomisk grunnlag for å produsere offisiell registerstatistisk fra disse datakilder. Videreutvikle metoder for registerstatistikk